Greene se je nato s svojo morebiti najboljšo formo kariere uvrstil v četrtfinale turnirja Northern Ireland Trophy, v katerem je bil zanj usoden Mark Allen s 3-5. Predtem je sicer Greene premagal novinca Lianga Wenboja (5-2, prvi krog) in nato še dva bivša svetovna prvaka: Marka Williamsa (5-3, drugi krog) in Kena Dohertyja (5-1, osmina finala). Kasneje v sezoni mu je forma upadla in v zadnjem krogu kvalifikacij za Svetovno prvenstvo je izpadel proti Marku Davisu z 2-10. Po koncu sezone je na svetovni jakostni lestvici držal 33. mesto.